MLDataScientist/Wikipedia-uzbek-2024-05-01 huggingface dataset:
Habibullo Tursunmatov

Habibullo Tursunmatov — 1943-yil 1-iyulda Andijon viloyati Oltinkoʻl tumanida tugʻilgan. 1973-yili Andijon davlat pedagogika institutining Iqtisod yoʻnalishini tamomlagan.Uning nasriy, publitsistik va tarjima asarlari mahalliy, respublika va xorijiy matbuotda hamda bir qator toʻplamlarda eʼlon qilingan.

Asarlari 
Habibullo Tursunmatovning ilk ijod namunalari 1969-yili „Sharq yulduzi“ jurnalida „Xayolimda Diloromim“ sarlavhasi bilan bosilgan. 1975-yili „Dilroz“, 1977-yili „Dars“, 1980-yili „Kelinchak“, 1985-yili „Visol umidi“ nomli kitoblari chop etilgan.
Adib mustaqillik yillarida ham faol ijod qildi. 1998-yili „Qon sachragan oy“ qissasi, 2000-yili „Yolqin“ va 2016-yili „Tikansiz gul zahri“ romanlari oʻz muxlislarini topgan.
„Yolqin“ tarixiy romani 2013-yili qirgʻiz tiliga tarjima etilib, Bishkek shahrida nashr qilingan.

Manbalar 

³
Said Norxoʻjayev

Norxoʻjayev Said Umarxoʻja — 35 yoshda, Asaka rayoni Niyoz-botir qishlogʻidan,  oʻzbek, diniy ishlar xizmatchisi,  eshon, savdogarlardan.  Hibsga  olingunga  qadar  Qayrogʻoch  qishlogʻidagi  masjidda imomlik  qilgan. Aksvdinqilobiy,  isyonchi  guruh rahbarlaridan biri  sifatida  1936-yil  avgustvda oʻz uyvda  yigʻin  oʻtkazib, targʻibot  qilib,  trotskiychilarning  terrorchilik  faoliyatini maqtaganlikda  ayblangan.  Niyozbotir  qishlogʻi  masjidida  imom sifatida  va  Shahobidsinov,  Ollayorovlar  uylarvdagi  yigʻinlarda ishtirok etgan.

Manbalar 

Qatagʻon qurbonlari
Umar ali Jumaboyev

Umar ali Jumaboyev — 1893-yili tugʻilgan, Saxovat qishlogʻidan, oʻzbek, diniy oliy maʼlumotli, sobiq quloq, sobiq bos- machining oʻgʻli. Hibsga olingunga qadar hech qayerda ishlamagan. Aksilinqilobiy isyonchi guruhning faol ishtirokchilari bilan bogʻlanib, guruh topshirigʻi bilan targʻibot olib borganlikda, varaqalar tarqatganlikda ayblangan.

Manbalar 

Qatagʻon qurbonlari
Haydar Muhammad

Haydar Muhammad (1936-yil 22-yanvar Toshkent — 2022-yil 9-oktyabr, shu yerda) — Oʻzbekiston Yozuvchilar uyushmasi aʼzosi, shoir va dramaturg, „Doʻstlik“ ordeni sohibi.

Taʼlim 
Nizomiy nomidagi Toshkent davlat pedagogika institutining kechki filologiya boʻlimini tugatgan (1966).

Faoliyati 
Oʻzbekiston teleradiosida muharrir (1965-1976), Madaniyat ishlari vazirligida masʼul vazifalarni (1976-1980) bajargan. Koʻp yillar Hamza nomli Akademik drama teatrida adabiy emakdosh vazifasida xizmat qilgan.

Asarlari 
Uning birinchi sheʼriy toʻplami „Koʻnglim mening“ nomi bilan 1975-yilda nashr boʻlgan. Shundan soʻng „Olchamning tugʻilgan kuni“ (1978), „Yoʻllaringga mushtoqman“ (1979), „Ipak gilamlar“ (1990), „Hazilkash shoh“ (Saylanma, 1994) kabi sheʼriy va dramatik asarlari, toʻplamlari chop etilgan.
Haydar Muhammad musiqa janrining juda koʻp turlari uchun sheʼrlar yozgan, „Shoir ovozi“ dostoni (Sayfi Jalil musiqasi), „Yoshligim“ syuitasi (D. Zokirov), „Mening oppoq qoʻshigʻim“ kabi turkumlari (Bahrillo Lutfullayev musiqasi) shular jumlasidandir. Uning „Toshkentning nozanin malikasi“ (Manas Leviyev musiqasi), „Koʻngil — chinni piyola“ (1987, Komil Kenjayev musiqasi), „Kuyovlar konkursi“ (1991, R. Azizxoʻjayev bilan T. Hasanov musiqasi), „Har kimki vafo qilsa…“ (1994, Bobur haqida. A. Ismoilov, S. Hayitboyev musiqasi) kabi musiqali drama va komediyalari tomoshabinlarga manzur boʻlgan.
Haydar Muhammadning "Xotinlar „gap“idan chiqqan hangoma" (1990), "Sabʼai sayyor" (1991, Navoiy dostoni asosida), „Hazilkash shoh“ (1994), „Sehrgar va ayyor“ (1994), „Jinoyat ustida ushlansin“ (1996), „Elyor botir“ (1985) kabi drama va komediyalari Hamza nomidagi Oʻzbek Davlat akademik drama teatri, Muqimiy nomli respublika musiqali teatri, viloyat teatrlarida sahnalashtirilgan. „Toshkentning nozanin malikasi“, „Koʻngil — chinni piyola“, „Kuyovlar konkursi“ asarlari esa Tojikiston, Qirgʻiziston teatrlarida ham sahna yuzini koʻrgan.
"Xotinlar „gap“idan chiqqan hangoma" komediyasi asosida suratga olingan „Temir erkak“ filmi respublikamizda eng koʻp tomoshabin koʻrgan asarlardan biridir.
Haydar Muhammadning qator latifa, intermediya, hajviy hikoyalari „Mushtum“ jurnali va gazetalarida chop etilib, „Tabassum“ radiostudiyasi hamda televizion miniatyuralar teatrida foydalanib kelinadi.
Respublikamiz xalq teatrlari adibning „Ipak gilamlar“, „Navoiy bir kuni“, „Ulugʻbek sharofati“, "Beruniyning baxt eshigi", „Sevgi jazavasi“, "Sobir Rahimov va xoin", „Chiroyli ayolning iltimosi“ kabi asarlarini ham sahnalashtirgan.
Haydar Muhammad tarjimasida ozarboyjon dramaturgi Anorning „Zanjir yoki qiyofalar“ (Muqimiy teatri), turkman dramaturgi H. Muxtorning „Nevarali kelin“ (Samarqandagi H. Olimjon nomli teatr), boshqird dramaturgi Farid Bogdanovning „Tungi mehmon“ (Hamza nomli oʻzbek Davlat akademik drama teatri) kabi asarlari oʻzbek sahnasiga chiqqan.

Manbalar
Dehqonboy Soʻfi Doʻsmatov

Dehqonboy Soʻfi Doʻsmatov — 1875-yili tugʻilgan, oʻzbek, yuqori Sherexat qishloq soveti Tumor qishlogʻidan, masjidda soʻfiylik vazifasini bajargan. Aksilinqilobiy, isyonchi guruh ishtirokchisi boʻlib, uning barcha yashirin yigʻilishlarida isyonga tayyorgarlik koʻrish va Oʻzbekistonda “Musulmonobod” bunyod etish masalalari muhokama qilinganda ishtirok etganlikda ayblangan.

Manbalar 

Qatagʻon qurbonlari
Konchitsa leto

„Konchitsa leto“ (, yaʼni „Yoz tugaydi“) („Konchitsa leto (Jdu otveta)“ ( deb ham nomlanadi)) — „Kino“ sovet rok musiqa guruhi ijro etgan qoʻshiq. Guruhning 1991-yil eʼlon qilingan „Chyorniy albom“ studiyaviy albomiga birinchi trek oʻlaroq kiritilgan. 1990-yilning bahorida yozib olingan qoʻshiq guruh solisti Viktor Soy oʻlimidan keyin eʼlon qilingan.

„Konchitsa leto“ qoʻshigʻini bir necha xonanda hamda musiqiy guruh kaver qilgan. Xususan, „Kukriniksi“ guruhi Soy xotirasiga bagʻishlangan „KINOprobi“ (2000) albomi uchun qoʻshiqni kaver qilgan. Shuningdek, ashulani „Yu-Piter“ va „Neyromonax Feofan“ guruhlari hamda rus xonandasi Leonid Agutinlar ijro etgan.

Yozilishi tarixi 
„Konchitsa leto“ ashulasi keyinchalik „Chyorniy albom“ albomiga kiritilgan boshqa ashulalar qatori 1990-yilning bahorida Nataliya Razlogovaning Moskva shahridagi kvartirasida yozib olingan. Qoʻshiq akustik gitara yordamida maishiy magnitofonga yozib olingan. Birinchi bandi toʻliq boʻlmagan ushbu ilk versiya 2018-yilda eʼlon qilingan.

Albom uchun ashula 1990-yilning yozida Latviyaning Yurmala shahri yaqinidagi Plieņciems qishlogʻida joylashgan „Yamaha“ studiyasida yozib olingan. Soyning yon daftarida qoʻshiqning qora nusxasiga „Jdu otveta“ deb nomlangan. Soy oʻlimi ortidan yozuv qayta ishlanib, 1991-yilning yanvarida eʼlon qilingan.

Tahlili 
Y. Shadjanovaning fikricha, „Konchitsa leto“ qoʻshigʻi „Chyorniy albom“ga kiritilgan boshqa qoʻshiqlar kabi oʻlimni oldindan sezish hissi bilan yoʻgʻrilgan. Uning soʻzlariga koʻra, Soy aynan qoʻshiq yozilgan yozda — 1990-yilning 15-avgustida vafot etgani ramziy ahamiyatga ega, chunki Soy uchun 1990-yilning yozi chindan yakuniy yozga aylangan.

Manbalar

Havolalar  
 

Kino qoʻshiqlari
1991-yil qoʻshiqlari
Rus tilidagi qoʻshiqlar
Dilbar Saidova

Dilbar Saidova— 1951-yil 1-aprelda Tojikiston Respublikasi Leninobod (hozirgi Xoʻjand) shahrida tugʻilgan. 1975-yili Samarqand davlat universitetini tamomlagan.

Uning 1978-yilda „Lolaqizgʻaldoq“, 1980-yilda „Olam goʻzal“, 1984-yilda „Ayol haqida ikki qissa“, 1999-yilda „Ovoz“, 2005-yilda „Qismat oʻyini“ kabi nasriy kitoblari nashr etilgan.

U 2000-yilda "Oʻzbekistonda xizmat koʻrsatgan jurnalist" faxriy unvoni bilan taqdirlangan.

Manbalar
Najmiddin Bahriddin

Najmiddin Bahriddin — 68 yoshda, oʻzbek, Zarmitan qishloq soveti Raxabat qishlogʻidan, 1932-yili quloq qilingan, surgun muddatini oʻtagan, nolegal diniy xizmatchi boʻlgan. Doimiy ravishda aksilinqilobiy, magʻlubiyatchilik targʻibot olib borganlikda, fevral oyidagi diniy bayramda masjidda soʻzlab, tez orada urush boʻladi, sovet hokimiyati yoʻq qilinadi, shunda “Musulmonobod” boʻladi deb, „hammamiz uchun nafratli sovet hokimiyatining tezroq tugatilishini tilab ibodat qilaylik“, deganlikda ayblangan.

Manbalar 

Qatagʻon qurbonlari
Navoiy viloyatida tugʻilganlar
Qulman Ochil

Qulman Ochil — 1957-yili Qashqadaryo viloyatining Chiroqchi tumanida tugʻilgan. 1983-yilda Toshkent davlat universiteti (hozirgi Oʻzbekiston Milliy universiteti)ning jurnalistika fakultetini tamomlagan.
Qulman Ochilning „Jaydari falsafa“, „Soy sohili“, „Barakali yigit“, „Qasd“, „Sayyora“, „Gardan va gardun“ kabi toʻplamlari chop etilgan.     
Tarjimon sifatida Ernest Xeminguey, Gabriel Garsia Markes, Ivo Andrich, Ryunoske Akutagava, Simon Karmiggelt, Gennadiy Bocharov singari atoqli adiblarning asarlarini oʻzbek tiliga tarjima qilgan.
Qulman Ochil 1999-yili „Oʻzbekiston Respublikasida xizmat koʻrsatgan jurnalist“ faxriy unvoni bilan taqdirlangan.

Manbalar
UnionPay

UnionPay — 2002 yilda tashkil etilgan xalqaro toʻlov tizimi. Xitoy Davlat kengashi va Xitoy Xalq banki tashabbusi bilan yaratilgan. Uning aksiyadorlari 200 dan ortiq moliyaviy tashkilotlardir. 2015-yilda amalga oshirilgan to‘lovlar hajmi bo‘yicha u Visa va Mastercard’dan o‘zib ketdi va dunyodagi eng yirik to‘lov tizimiga aylandi, biroq to‘lovlarning atigi 0,5 foizi Xitoydan tashqarida amalga oshiriladi.

Logotip 
UnionPay logotipi 2001-yilda ishlab chiqilgan. Unda ikkita iyeroglif tasvirlangan. Birinchisi „pul“, ikkinchisi — „birlashma“ degan maʼnoni anglatadi. U ingliz tiliga UnionPay deb tarjima qilingan.

Tarixi 

 2001-yil — UnionPay logotipi yaratildi.
 2002-yil — China UnionPay — „Xitoy bank kartalari birlashgan kompaniyasi“ tashkil etildi. Xitoyning savdo va sanoat banki tomonidan kartochkalar markazi tashkil etildi.
 2004-yil — UnionPay kartalari Gonkongda qabul qilina boshlandi.
 2005-yil — UnionPay kartalari AQShda qabul qilina boshlandi.
 2010-yil — UnionPay chiqarilgan plastik kartalar soni boʻyicha dunyoda birinchi oʻrinni egalladi.
 2011-yil — Xitoy toʻlov operatsiyalari uyushmasi tashkil etildi.
 2012-yil — Shanxayda UnionPay International tashkil etildi.
 2015-yil — UnionPay tranzaktsiyalar soni boʻyicha Visa tizimini ortda qoldirib dunyoda birinchi oʻrinni egalladi.

2018-yil oxiriga UP kartalarining global muomaladagi ulushi 45 foizni tashkil etdi, bu 2017-yilga nisbatan 1 foizga koʻpdir  .

2019-yil dekabr oyi holatiga ko‘ra, UnionPay to‘lov kartalari dunyoning 177 dan ortiq mamlakatlarida qabul qilinmoqda, 58 mamlakat banklari UnionPay kartalarini chiqarmoqda .

UnionPay Oʻzbekistonda 
Toshkentda 2016-yil 20-iyunda „Oʻzbekistonda UnionPay xalqaro kartalari ekvayringi (toʻlovlarga qabul qilish) boʻyicha loyiha taqdimoti“ boʻlib oʻtdi. Loyiha tashkilotchilari sifatida Yagona umumrespublika protsessing markazi va Oʻzbekiston Milliy Banki qatnashdi. Taqdimotda UnionPay prezidenti Shi Venchao boshchiligidagi tashkilot delegatsiyasi ishtirok etdi. Ushbu loyiha UnionPay kartalarini Oʻzbekiston hududida mahalliy toʻlov tizimi — Uzcard tarmogʻiga ulangan 190 mingdan ortiq toʻlov-xizmat koʻrsatish nuqtalarida (terminal va bankomatlarda) ishlatish imkonini beradi.

2021-yil 22-martdan boshlab UnionPay kartalari Oʻzbekiston hududida mahalliy toʻlov tizimi — HUMO tarmogʻiga ulangan toʻlov-xizmat koʻrsatish nuqtalarida (terminal va bankomatlarda) qabul qilina boshladi.

Hozirgi kunda UnionPay kartalarini Oʻzbekistonda quyidagi banklar chiqarayapti:

Manbalar 

Toʻlov tizimlari
Shanxayda joylashgan kompaniyalar
Mintaqaviy bank kartalari
Xitoy kompaniyalari
Eshonxon Toʻra Akbarxonov

Eshonxon Toʻra Akbarxonov — 1872-yili tugʻilgan, oʻzbek, Baliqchi rayon Niyozmasjid qishlogʻidan, ruhoniy, imom. Gʻalla tayorlashga sabotaj qilgani uchun 1933-yili sudlangan va 100 soʻm jarima toʻlagan. Shaxsan oʻzi aksilinqilobiy tashkilotida, Afgʻonistondan xat olib, sovet hokimiyatiga qarshi kurash olib borish va Oʻzbekistonda musulmonobod tashkil etish maqsadida Baliqchi rayonida aksilinqilobiy guruh tuzish uchun choralar koʻrgan, degan ayb qoʻyilgan.

Manbalar 

Qatagʻon qurbonlari
Andijon viloyatida tugʻilganlar
Angel Coulby

Angel Leonie Coulby (1980-yil 30-avgustda tugʻilgan) — kino, televideniye va teatrdagi ingliz aktrisasi. U BBCning Merlin fantastik serialida Gven (Guinevere) obrazini tasvirlagani orqali tanildi.

Yoshligi 
Coulby Londonning Islington shahridagi Finsberi bogʻida tugʻilib oʻsgan va kelib chiqishi afro-gayanlikdir. U Edinburgdagi Qirolicha Margaret universitetida aktyorlik fakultetida tahsil oldi, birinchi darajaga erishdi va 2000-yilda Lorens Olivier stipendiyasi bilan taqdirlandi

Karyerasi 
Coulby ilk marotaba Scariest Places on Earth filmi epizodida arvoh bilan kutilmaganda uchrashib qolgan talaba sifatida rol oʻynagan. U 'Orribledagi roli orqali rovijlandi. Keyinchalik u Guinevere sifatida BBC Oneda namoyish etilgan Merlin teleserialida oʻynash uchun tanlandi.

Los Angeles Times bilan intervyuda Coulby kamtar va sodda xizmatkor qiz bilan boshlanib, juda uquvli qirolicha darajasigacha yetish kabi aktyor sifatidagi „safar“ni yoqtirgani va kasbi boʻyicha bu imkonga ega boʻlish juda yaxshiligi haqida aytgan. Coulby ushbu serialning barcha 5 faslida, 65 qismning 61 tasida rol oʻynadi.

Coulby BBC Two Stephen Poliakoffning Dancing on the Edge nomli 6 qismli 2013-yilgi drama serialida jaz qoʻshiqchisi Jessie bosh/yulduzli rolini Chiwetel Ejiofor, John Goodman, Matthew Goode, Anthony Head va Jacqueline Bisset bilan oʻynagan.

2013-yil Fevral oyida Coulby The Tunnelda, Skandinaviya jinoyat dramasining Britaniya-Fransuz qayta ishlanmasi boʻlgan The Bridgeda rol oʻynashi eʼlon qilindi. U Stephen Dillane va Clémence Poésy bilan birgalikda rol ijro etdi. Birinchi serial 2013-yil oxirida efirga uzatildi va Coulby 2-serial uchun rolini 2016-yilda oʻynadi.

Coulby 2014-yildan keyin birinchi marta 2020-yilning fevral oyida Almeida teatridagi Rupert Gooldning 2020-yilning avgust oyida suratga olingan va BBC Fourda namoyish etilgan Albionida sahnaga qaytdi.

Coulby Apple TV+ning ibroniy tildagi False Flag serialining qayta ishlanmasi boʻlgan Suspicion trillerida 2020-yilning mart oyida qoʻshildi Coulby unda Vanessa Okoye rolini oʻynadi.

2021-yilning iyun oyida Coulby The Net serialida Diana qahramonini ijro etishi eʼlon qilindi. Avstraliya futbol dramasi 2022 FIFA World Cupda namoyish etiladi.

2021-yilning Noyabr oyida Coulby 2022-yilda Florian Zeller muallifligidagi Hampstead teatri mahsuloti boʻlgan The Forestda boʻlishi eʼlon qilindi. U Pierrening protagonisti jazman Sophie rolini oʻynaydi.

Shaxsiy hayoti 
2019-yilda Coulby 2018-yilda tugʻilgan oʻgʻliga ona boʻlganini eʼlon qildi.

Filmografiyasi

Teatr

Mukofotlar va nominatsiyalar

Manbalar

Havolalar 

 

1980-yilda tugʻilganlar
Yashayotgan insonlar
Angliyalik televideniye aktrisalari
Angliyalik aktrisalar
O'ktamxon Soliyeva

Oʻktamxon Soliyeva — 1963-yili Fargʻona viloyati Yozyovon tumanida tugʻilgan. 1983-yili Margʻilon shahar pedagogika bilim yurtini tamomlagan. Ayni paytda Erkin Vohidov nomidagi ijod maktabida murabbiy boʻlib ishlayapti.
Shoiraning „Shukur qilib yashaylik“, „Sadoqat“, „Quyoshli yurt haqida doston“, „Yuragimga yaqinlarim“, „Qalb nuri yoritgan yoʻl“ va bolalar uchun „Opoqijon, opoqi“ nomli asarlari chop etilgan.U 40 yildan beri taʼlim sohasida mustaqil fikrli, keng dunyoqarashga ega barkamol avlodni tarbiyalab kelyapti.Oʻktamxon Soliyeva „Xalq taʼlimi aʼlochisi“ unvoni bilan taqdirlangan.
Asarlari va badiiy publitsistik maqolalari Qozogʻiston, Polsha, Hindiston, AQSHning nufuzli nashrlarida chop etilgan.

Manbalar
Mulla Mamayusuf Ummatov

Mulla Mamayusuf Ummatov — 1879-yili tugʻilgan, oʻzbek, Baliqchi rayon Mallachek qishlogʻidan, diniy xizmatda boʻlgan, sobiq yirik boy. Akbarxonov tashkil etgan aksilinqilobiy guruhning faol aʼzosi boʻlganlikda, aksilinqilobiy, isyonchi xodimlar tayyorlashda ishtirok etgan, aksilinqilobiy, igʻvo mish- mishlar tarqatganlikda ayblangan.

Manbalar 

Qatagʻon qurbonlari
Andijon viloyatida tugʻilganlar
Jerzy Brzęczek

Jerzy Józef Brzęczek (; 1971-yil 18-martda tugʻilgan) — polshalik professional futbol menejeri va sobiq futbolchi, I liga klubi Wisła Krakówning amaldagi bosh murabbiyi.

Taxminan 20 yil davom etgan va Polsha terma jamoasi bilan 42 oʻyin oʻtkazgan professional faoliyati davomida Brzęczek Polsha, Avstriya va Isroil klublarida oʻynagan. 2018-yildan 2021-yilgacha u Polsha terma jamoasi bosh murabbiyi boʻlgan.

Jamoalardagi faoliyati 
Faoliyati davomida Brzęczek Raków Częstochowa, Olimpia Poznań, Lech Poznań, Górnik Zabrze (two spells), GKS Katowice, Tirol Innsbruck (later Wacker Tirol), LASK Linz, Maccabi Haifa, Sturm Graz, FC Kärnten va Polonia Bytom klublarida oʻynagan. 2009-yilda 38 yoshda. Brzęczek Polshada (1993-yilda Lex Poznan bilan) va Avstriyada (2001- va 2002-yillarda Tirol Innsbruck bilan) chempionlik medallarini qoʻlga kiritdi.

Xalqaro martaba 
Polsha terma jamoasi safida 42 oʻyin oʻtkazgan Brzęczek 1992-yilgi yozgi Olimpiya oʻyinlarida ham kumush medalni qoʻlga kiritgan.

Murabbiylik faoliyati

Klublar 
2014-yilning 17-noyabrida u Lechia Gdańsk klubiga murabbiy boʻldi va 2015-yilning 1-sentyabrida ishdan boʻshatildi. Keyin, 2015-yil sentyabr oyining oxiridan boshlab, u GKS Katowice menejeri boʻldi. 2017-yil 20-may kuni MKS Kluczborkga qarshi oʻyinda magʻlub boʻlgach va Ekstraklasaga koʻtarilish imkoniyatidan mahrum boʻlgach, isteʼfoga chiqdi. 2017-yilning 11-iyulida u Wisła Płock bosh murabbiyi boʻldi.

Polsha 
2018-yilning 12-iyulida u Polsha terma jamoasining yangi bosh murabbiyi etib tayinlandi.

Uning faoliyati yaxshi boshlanmadi, Polsha 2018-19-yilgi UEFA Millatlar Ligasi A dan ikki magʻlubiyat va ikkita durangdan keyin tushib ketdi. Polshaning UEFA Yevro-2020 saralashi yanada taʼsirli boʻldi, jamoa toʻrtta dastlabki oʻyinda gol oʻtkazib yubormasdan gʻalaba qozondi. Biroq, safarda Sloveniyadan 2:0 hisobida magʻlub boʻlgan va Avstriya bilan oʻz uyida durang oʻynaganidan soʻng, Brzęczek muxlislarning qattiq bosimiga duch keldi va uni isteʼfoga chiqarishni talab qildi. Shunga qaramay, u Latviya va Shimoliy Makedoniya ustidan ikkita soʻnggi gʻalabaga erishib, yakunda oʻz guruhida birinchi oʻrindan UEFA Yevro-2020 yoʻllanmasini qoʻlga kiritdi.

Brzęczek 2021-yil 18-yanvarda, Polshaning UEFA Yevro-2020dagi birinchi oʻyinidan besh oy oldin isteʼfoga chiqarilgan va uning oʻrniga portugaliyalik Paulo Sousa kelgan.

Wisła Kraków 
2022-yil 14-fevralda Brzęczek Adrian Gula oʻrniga Wisła Krakówga bosh murabbiy etib tayinlandi.

Shaxsiy hayoti 
Brzęczekning jiyani futbolchi, yarim himoyachi Jakub Błaszczykowski boʻlib, u Wisła Kraków, Borussia Dortmund va VfL Wolfsburg klublarini himoya qilgan. Uning singlisi, Błashczykovskining onasi eri tomonidan oʻldirilgan va bu oilaning ajralishiga sabab boʻlgan.

Boshqaruv statistikasi

Yutuqlari 
Lex Poznan

 Ekstraklasa : 1992-93

Tirol Insbruk

 Avstriya Bundesligasi : 2000-01, 2001-02

Polsha U23

 Yozgi Olimpiya oʻyinlari : ikkinchi oʻrin: 1992-yil

Manbalar

Havolalar 

 Makkabi Xayfa profili va qisqacha tarjimai holi (in Hebrew)
  saytida

Polsha futbolchilari
Yashayotgan insonlar
1971-yilda tugʻilganlar
Barbara Erenrayx

Barbara Erenrayx (, 1941-yil 26-avgust, Byutte, Montana) — amerikalik immunolog, demokratik sotsialistik va soʻl feministik harakat faoli, publitsist (zamonaviy fosh qiluvchi jurnalistikaning vakili).

Biografiya 
Barbara 1968-yilda Rokfeller universitetida doktorlik dissertatsiyasini oldi. U Nyu-York davlat universiteti, Nyu -York universiteti va Kaliforniya universitetlarida dars bergan.

Amerika demokrat sotsialistlarining faxriy raisi. U Ralf Nader (2000), Dennis Kucinich va Jon Kerri (2004), Barak Obama (2008) nomzodlarini qoʻllab-quvvatlagan.

Eng mashhur kitoblari:  (2001; 2010-yilda, Amerika kutubxonachilar assotsiatsiyasi maʼlumotlariga koʻra, kutubxonadan olib tashlashga eng koʻp urinilgan 10 ta kitob roʻyxatiga kiritilgan, shuningdek, Guardianning 21-asrning 100 ta eng yaxshi kitobi roʻyxatiga ham),  (2007), Smile Or Die: How Positive Thinking Fooled America and the World (2009).

1998-yilda u Amerika Gumanistlar Assotsiatsiyasi tomonidan „Yil insonparvari“ unvonini oldi.

2006-yilda u mehnat huquqlarini himoya qilishga qaratilgan United Professionals tashkilotining hammuassisi edi.

Barbara oʻzini toʻrtinchi avlod ateisti deb ataydi.

Shaxsiy hayoti 
U 1966-yildan 1977-yilgacha Jon Erenrayx bilan nikohda yashagan va nikohda ikki farzand koʻrgan: huquq professori va jurnalist Roza Bruks va yozuvchi Ben Ehrenreich. U 1983-yildan 1993-yilgacha Gari Stivenson bilan nikohda boʻlgan.

Eslatmalar

Havolalar 

 Shaxsiy veb-sayt
 New York Times sharhlovchisi profili
 Iqtibos )
 Erenrayxning rus tilidagi asarlari:
 Ayollar koʻproq baxtsizmi? Yoki hammamiz ishonuvchan boʻlib qoldikmi?  Guernica jurnali 13.10.2009
 Hukumatlar va korporatsiyalar kambagʻallarni qanday talon-toroj qilmoqdalar
 Urush biologiyasi haqida
 Xayol va oʻz-oʻzini aldash: nima uchun siz ijobiy boʻla olmaysiz. Maʼruza matni 
 Qashshoqlikni qayta kashf 

2022-yilda vafot etganlar
1941-yilda tugʻilganlar
26-avgustda tugʻilganlar
Jurnalistlar
Joʻraxoʻja Fayzixoʻjayev

Joʻraxoʻja Fayzixoʻjayev — 1868-yili tugʻilgan, oʻzbek, Baliqchi rayoni Nasriddinbek qishlogʻidan, sobiq quloq, diniy xizmatchi, imom. Aksilinqilobiy tashkilot ishtirokchisi, aksilinqilobiy guruhning yashirin yigʻinlarida ishtirok etganlikda, interventlarga qurolli yordam berish haqida gapirganlikda, sovetlarga qarshi tashviqot olib borganlikda ayblangan.

Manbalar 

Qatagʻon qurbonlari
Andijon viloyatida tugʻilganlar
Mulla Rizoqul Asranqulov

Mulla Rizoqul Asranqulov — 1879-yili tugʻilgan, oʻzbek, Baliqchi rayon Tuvaldi qishlogʻidan, sobiq quloq, diniy xizmatda, imom. Baliqchi aksilinqilobiy guruhining nolegal yigʻinlarida targʻibotini olib borgan, sovet hokimiyatining qulashi va Oʻzbekistonda musulmonobod tuzilishi muqarrardir deganlikda ayblangan.

Manbalar 

Qatagʻon qurbonlari
Andijon viloyatida tugʻilganlar
Mulla Nasriddin Abdukarimov

Mulla Nasriddin Abdukarimov — 1875-yili tugʻilgan, oʻzbek, Baliqchi rayoni Nasriddin qishlogʻidan, ruhoniy oiladan, diniy xizmatchi, imom, tabib. Aksilinqilobiy tashkilotning faol qatnashchisi sifatida yashirin yigʻilishlarda ishtirok etganlikda, sovet hokimiyati bilan kurash olib borish uchun isyonchi xodimlar tayyorlashda kolxozchilar orasida tez orada sovet hokimiyati qulaydi va Oʻzbekistonda “Musulmonobod” boʻladi, deb tashviqot olib borganlikda ayblangan.

Manbalar 

Qatagʻon qurbonlari
Andijon viloyatida tugʻilganlar